Laulu Anakreonin tapaan (Stagnelius)
Nautitse, Poika!
 Nuorra kun vielä
 Riehtevä riemu,
 Soitot ja tanssit
 Tarjona on.

 Nuoruuden tarha
 Marjoja viinan,
 Kukkia ruusun
 Täynnänsä on.

 Niitä sä katko,
 Solmitse sitte
 Palmikko kaunis
 Tuoksuvan tukkais
 Kiehkurohiin.

 Runsahan riemun
 Löydät sä kyllä,
 Kukkasen kauniin
 Hiemu-hajuista,
 Vaahosta viinan,
 Soiton sulosta,
 Neitosen nuoren
 Nännistäkiin.

 Kaikki on täällä
 Luotu iloksi,
 Kaikkipa käskee
 Nautitsemaan.

 Katsopas, kuinka
 Pelmuten perho
 Siivillä suihkaa
 Kukkasten kesken,
 Huoliton vaan!

 Niin sinä neien
 Naurava-suisen,
 Hekkuma-huulen
 Seudussa suikka,
 Suikka ja kuisku,
 Kuinka ne kaunit
 Paistavat posket,
 Riehtevät rinnat
 Kiihkovat on!

 Katsopas, kuinka
 Tuo kimalainen
 Hyppien huiskaa
 Metsillä, mailla,
 Heinästen helläin
 Kansilla kiekkuu,
 Nestehen niistä
 Mielin imee!

 Niin sinä riennä
 Riemusta riemuun,
 Nautinnon neste
 Niin sinä juo!

 Aikasi ainai
 Menköhön mielin,
 Kuin vesi vento
 Juoksevi joissa
 Puistojen poikki
 Siimehen suojin,
 Matkan monille
 Mutkille kiertää.
 Kukkia rannan
 Muiskuttelee ja
 Poispakenee.

Lähde: Necken: poetisk kalender för 1846. 1845. J. C. Frenckell & son, Helsingfors.

August Ahlqvist
Erik Johan Stagnelius
Runot
1845
Lähdeluokattomat